ગોપીનાથ મુંડેનું આકસ્મિક મોત ભારતીય જનતા પાર્ટી (ભાજપ) માટે એક મોટું નુકસાન છે કારણ કે ગોપીનાથ મુંડે મહારાષ્ટ્રના રાજકારણમાં એક એવું કદ ધરાવતા હતા કે જેના લીધે પાર્ટી મહારાષ્ટ્રમાં પોતાની પકડને મજબૂત કરી હતી. આ ઉપરાંત ગોપીનાથ મુંડેના નેતૃત્વમાં ભાજપ આગામી કેટલાક મહિનાઓમાં યોજાનારે વિધાનસભા ચૂંટણી લડવાની તૈયારી કરી રહી હતી. એ વાતની સંભાવના હતી કે ગોપીનાથ મુંડે મહારાષ્ટ્રના આગામી મુખ્યમંત્રી પણ બની શકતા હતા.